ai4bharat/Pralekha huggingface dataset:
பாதுகாப்பு அமைச்சகம்
1971 ஆம் ஆண்டு போரில் வீர மரணமடைந்தவர்களை கவுரவிக்கும் வகையில் என்சிசி ‘சுதந்திரத்தின் வெற்றிச் சங்கிலி’ மற்றும் ‘கலாச்சாரங்களின் மகா சங்கமம்’ ஆகியவற்றை அறிமுகப்படுத்துகிறது
இந்தியாவின் 75வது சுதந்திரத்தின் திருவிழாவானா ஆசாதி கா அம்ரித் மஹோத்சவின் ஒரு பகுதியாக தேசிய மாணவர் படை  ‘சுதந்திரத்தின் வெற்றிச் சங்கிலி’ மற்றும் ‘கலாச்சாரங்களின் மகா சங்கமம்’ ஆகிய நிகழ்ச்சியை நடத்துகிறது. இதில் ‘சுதந்திரத்தின் வெற்றிச் சங்கிலி’ நவம்பர் 28 முதல் டிசம்பர் 10, 2021 வரை நடத்தப்படுகிறது. இதில் 1971 ஆம் ஆண்டு போரில் வீர மரணமடைந்தவர்கள், நாடு முழுவதும் 75 இடங்களில் கௌரவிக்கப்படுவர்.
‘கலாச்சாரங்களின் மகா சங்கமம்’ என்பது டெல்லியில் நடைபெறவுள்ள சிறப்பு தேசிய ஒருங்கிணைப்பு முகாம். நாடு முழுவதிலும் இருந்து பல்வேறு நபர்கள் இதில் கலந்து கொண்டு தங்கள் கலாச்சார கூறுகளை பரிமாறிக்கொள்வர். இதன் நிறைவு விழாவில் தேசிய ஒருங்கிணைப்பு பாடல் 22 மொழிகளில் பாடப்படும் மேலும், வெவ்வேறு மாநிலங்களில் சிறப்பு நடனங்கள் நடைபெறும்.
1971 ஆம் ஆண்டு போரில் வீர மரணமடைந்தவர்களின் குடும்ப உறுப்பினர்களை கவுரவிப்பதும், அதை நாட்டு மக்கள் அனைவருக்கும் காண்பிப்பதுமே இந்த மெகா நிகழ்வின் நோக்கமாகும்
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777907
(Visitor Counter : 108
பிரதமர் அலுவலகம்
தேசிய மாற்றத்திற்கு முழுமையான கல்வி அமைப்புமுறை மிக முக்கியம்: பிரதமர்
தேசிய மாற்றத்திற்கு முழுமையான கல்வி அமைப்புமுறை மிக முக்கியம் என்று பிரதமர் திரு நரேந்திர மோடி கூறியுள்ளார். மை கவ் இந்தியாவின் சுட்டுரைச் செய்தியைப் பகிர்கையில், கல்வித் துறையில் கடந்த 7 ஆண்டுகளில் ஏற்பட்ட மாற்றங்களின் கண்ணோட்டத்தை எடுத்துரைக்கும் சிறந்த தொடர் செய்திகள், இவை என்று தெரிவித்தார்.
அவர் வெளியிட்டுள்ள சுட்டுரைச் செய்தியில்,
“தேசிய மாற்றத்திற்கு முழுமையான கல்வி அமைப்புமுறை மிக முக்கியம்.
கல்வித் துறையில் கடந்த 7 ஆண்டுகளில் ஏற்பட்ட மாற்றங்களின் கண்ணோட்டத்தை எடுத்துரைக்கும் சிறந்த தொடர் செய்திகள் இங்கே இடம் பெற்றுள்ளன”, என்று குறிப்பிட்டுள்ளார்.
----
(
நிதி அமைச்சகம்
பரிமாற்ற விகித அறிவிக்கை எண். 59/2021- சுங்கம் 
சுங்கத்துறை சட்டம் 1962  பிரிவு 14-ல் அளிக்கப்பட்ட அதிகாரத்தின் படி, மத்திய மறைமுக வரி மற்றும் சுங்க வாரியம், எண் 57/2021-சுங்கத்துறை  2021 ஜூலை 1-ம் தேதி வெளியிட்ட அறிவிப்பில் திருத்தங்களை செய்துள்ளது. இது 2021 ஜூலை 16-ல் இருந்து அமலுக்கு வருகிறது.
ஒரு ஆஸ்திரேலிய டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 56.85 என்றும் ஏற்றுமதி செய்யும் பொருட்களுக்கு ரூ 54.50 ஆக இருக்கும் என்றும் அறிவிப்பில் கூறப்பட்டிருக்கிறது.
ஒரு பஹ்ரேனிய தினாருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 204.35 என்றும் ஏற்றுமதி செய்யும் பொருட்களுக்கு ரூ 191.40 என்றும் இருக்கும் என்று தெரிவிக்கப்பட்டுள்ளது.
ஒரு கனடா டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 60.55 என்றும் ஏற்றுமதி செய்யும் பொருட்களுக்கு ரூ 58.40 என்றும் இருக்கும் என்று கூறப்பட்டுள்ளது.
ஒரு சீன யுவானுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 11.70 என்றும் ஏற்றுமதி செய்யும் பொருட்களுக்கு ரூ 11.35 என்றும் இருக்கும் என்று அறிவிக்கப்பட்டுள்ளது.
ஒரு யூரோவுக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 89.80 என்றும் ஏற்றுமதி செய்யும் பொருட்களுக்கு ரூ 86.60 என்றும் இருக்கும் என்று கூறப்பட்டுள்ளது.
ஒரு அமெரிக்க டாலருக்கு எதிரான இந்திய ரூபாயின் மதிப்பு இறக்குமதி செய்யும் பொருட்களுக்கு ரூ 75.40 என்றும் ஏற்றுமதி செய்யும் பொருட்களுக்கு ரூ 73.70 என்றும் இருக்கும் என்று கூறப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1735893
பிரதமர் அலுவலகம்
ராஜஸ்தான் மாநிலம் நத்தட்வாராவில் பல்வேறு வளர்ச்சித் திட்டங்களின் துவக்க விழாவில் பிரதமர் ஆற்றிய உரையின் தமிழாக்கம்
ராஜஸ்தான் ஆளுநர் திரு கல்ராஜ் மிஸ்ரா அவர்களே, மாநில முதலமைச்சர் திரு அசோக் கெலாட் அவர்களே, சட்டமன்ற சபாநாயகர் திரு சி.பி.ஜோஷி அவர்களே, இதர பிரமுகர்களே, சகோதர, சகோதரிகளே!
5000 கோடி ரூபாய் மதிப்பிலான வளர்ச்சித் திட்டங்களுக்கு இன்று அடிக்கல் நாட்டப்பட்டு, நிறைவடைந்த திட்டங்கள் தொடங்கப்பட்டுள்ளன. ராஜஸ்தான் மாநிலத்தின் இணைப்பை இந்தத் திட்டங்கள் புதிய உச்சத்திற்கு கொண்டு செல்லும். மாநிலங்களின் வளர்ச்சியின் மூலம் நாட்டின் வளர்ச்சி என்ற தாரக மந்திரத்தில் இந்திய அரசு நம்பிக்கை கொண்டுள்ளது. நாட்டின் மிகப்பெரிய மாநிலங்களுள் ராஜஸ்தானும் ஒன்று. இந்த மாநிலத்தின் வளர்ச்சி இந்தியாவின் முன்னேற்றத்திற்கு உத்வேகம் அளிக்கும். அதனால்தான் நமது அரசு ராஜஸ்தானில் நவீன உள்கட்டமைப்பை உருவாக்குவதற்கு அதிக முக்கியத்துவம் வழங்கி வருகிறது.
நண்பர்களே,
இன்று நாடு முழுவதும் அனைத்து வகையான உள்கட்டமைப்புகளிலும் இதுவரை இல்லாத அளவில் அதிக முதலீடுகள் செய்யப்படுகின்றன. உள்கட்டமைப்பின் மீது இத்தகைய மிகப்பெரிய முதலீடு செய்யப்படுவது, அந்தப் பகுதியின் முன்னேற்றத்திலும் வேலைவாய்ப்புகளிலும் நேரடியான தாக்கத்தை ஏற்படுத்தும். புதிய சாலைகள், ரயில்வே வழித்தடங்கள், வீடுகள், கழிவறைகள் முதலியவை அமைக்கப்படும் போதும், கிராமங்களில் தொழில்நுட்ப வசதி வழங்கப்படும் போதும், தண்ணீர்க் குழாய் இணைப்பு அளிக்கப்படும் போதும் இது போன்ற பொருட்களை விநியோகம் செய்யும் சிறிய வர்த்தகர்கள், வணிகர்கள் மற்றும் பணியாளர்கள் பயனடைவார்கள். இந்திய அரசின் இது போன்ற திட்டங்கள் பொருளாதாரத்திற்கு புதிய உந்துசக்தியை அளித்துள்ளது.
சாலைகளை அமைத்து கிராமங்களை இணைப்பது மட்டுமல்லாமல், நவீன நெடுஞ்சாலைகளின் வாயிலாக நகரங்களை இணைக்கும் பணியிலும் இந்திய அரசு தீவிரமாக உள்ளது. 2014-ஆம் ஆண்டுக்கு முன்பு இருந்த நிலையுடன் ஒப்பிடுகையில் தற்போது தேசிய நெடுஞ்சாலையின் கட்டமைப்பு பணிகள் இரண்டு மடங்கு வேகமாக நடைபெற்று வருகின்றன. ராஜஸ்தான் மாநிலத்தில் இணைப்பு வசதிகள் மேம்படுத்தப்பட்டதன் காரணமாக சுற்றுலா மற்றும் புனித யாத்திரை தலங்களும் பயனடைந்துள்ளன.
பொது மக்களுக்கு வாழ்க்கைக்கான வசதிகளை சிறப்பாக ஏற்படுத்தி கொடுப்பதற்கு நமது அரசு அதிக முன்னுரிமை அளிக்கிறது. ஒவ்வொரு குடிமகனின் வாழ்விலும் மேம்பட்ட வசதிகள், மகிழ்ச்சி மற்றும் பாதுகாப்பை உறுதி செய்வதற்காக நமது அரசு அயராது பணியாற்றி வருகிறது. வளர்ச்சித் திட்டங்களை பெற்ற உங்களுக்கு மீண்டும் ஒருமுறை எனது நல்வாழ்த்துகளைத் தெரிவித்துக் கொள்கிறேன். மிக்க நன்றி.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
75-வது தொழில்முனைவோர் மற்றும் 75 உள்நாட்டு கால்நடை இனங்களின் கண்காட்சி தொடக்க நிகழ்ச்சியில் திரு.பர்ஷோத்தம் ருபாலா உரையாற்றுகிறார் நாளை நடைபெறும் நிகழ்ச்சியில் டாக்டர்.எல்.முருகன், டாக்டர்.சஞ்சீவ் குமார் பல்யான் ஆகியோர் சிறப்பு விருந்தினர்களாக கலந்து கொள்கின்றனர்
புதுதில்லியில் நாளை ஏற்பாடு செய்யப்பட்டுள்ள 75-வது தொழில்முனைவோர் மற்றும் 75 உள்நாட்டு கால்நடை இனங்களின் கண்காட்சியின் தொடக்க நிகழ்ச்சியில், மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு.பர்ஷோத்தம் ருபாலா கலந்து கொண்டு உரையாற்ற உள்ளார். இந்த நிகழ்ச்சியில், மத்திய தகவல் ஒலிபரப்பு, மீன்வளம், கால்நடை பராமரிப்பு மற்றும் பால்வளத்துறை இணையமைச்சர் டாக்டர்.எல்.முருகன், மத்திய இணையமைச்சர் டாக்டர்.சஞ்சீவ் குமார் பல்யான் ஆகியோர் சிறப்பு விருந்தினர்களாக கலந்து கொண்டு உரையாற்ற உள்ளனர்.
சுதந்திரத்தின் 75-வது ஆண்டுப் பெருவிழாவின் ஒரு பகுதியாக, இந்திய தொழில் கூட்டமைப்புடன் கால்நடை பராமரிப்பு மற்றும் பால்வளத்துறை இணைந்து, பால் மற்றும் கோழிப் பண்ணையாளர்கள், புதுமையான தொழில்களைத் தொடங்க விரும்பும் புதிய தொழில் முனைவோர், தொழில்துறையினர் மற்றும் சிறந்த 75 உள்நாட்டு கால்நடை இனங்களைக் காட்சிப்படுத்தும் கண்காட்சியை மையமாகக் கொண்டு மாநாட்டுக்கு ஏற்பாடு செய்யப்பட்டுள்ளது.
இந்த மாநாட்டில், உற்பத்தித் திறனை அதிகரிப்பது, கால்நடைகளின் ஆரோக்கியத்தை மேம்படுத்துதல், மதிப்புக் கூட்டல், சந்தை இணைப்புகள், புதிய தொழில்நுட்பம் ஆகியவற்றுக்கு முக்கியத்துவம் தரும் வகையில் டிஜிட்டல் கண்காட்சி மாநாடு நடைபெற உள்ளது.
இந்த கண்காட்சி, 75 உள்நாட்டு கால்நடை இனங்கள் மற்றும் பால் மற்றும் கோழிப்பண்ணையாளர்கள், புதிய தொழில்முனைவோர், புதிய தொழில்கள் மற்றும் தொழிற்துறைகளின் வெற்றியை வெளிப்படுத்தும் வகையில் ஏற்பாடு செய்யப்பட்டுள்ளது.
பிரதமர் அலுவலகம்
குஜராத்தின் அம்பாஜியில் நேரிட்ட விபத்தில் பலியானவர்களுக்கு பிரதமர் இரங்கல்
குஜராத்தின் அம்பாஜியில் நேரிட்ட விபத்தில் பலியானவர்களுக்கு பிரதமர் திரு.நரேந்திர மோடி தனது ஆழ்ந்த இரங்கலை தெரிவித்துள்ளார்.
பிரதமர் அலுவலக ட்விட்டரில் தெரிவித்துள்ளதாவது,
“குஜராத் மாநிலம் அம்பாஜியில் நேரிட்ட விபத்து காரணமாக உயிரிழப்புகள் ஏற்பட்டதை கேட்டு நான் மிகவும் வேதனையடைகிறேன். காயமடைந்தவர்கள் விரைவில் குணமடைய நான் பிரார்த்திக்கிறேன். பாதிக்கப்பட்டவர்களுக்கு தேவையான அனைத்து உதவிகளும் செய்யப்பட்டு வருகிறது” - பிரதமர் மோடி.
நித்தி ஆயோக்
நிதிஆயோக்கின் அடல் புத்தாக்க இயக்கமானது ஏ.டி.எல் டிங்க்கரிங் மாரத்தான் 2019 போட்டியின் தேசிய வெற்றியாளர்களை அறிவித்துள்ளது
நிதிஆயோக்கின் அடல் புத்தாக்க இயக்கமானது  முன்னோடித் திட்டமான வருடாந்திர தேசிய புத்தாக்க மாரத்தான் போட்டியான ஏ.டி.எல் டிங்க்கரிங் மாரத்தான் 2019 போட்டியில் வெற்றி பெற்ற 150 வெற்றியாளர்களின் பெயர்களை அறிவித்துள்ளது. நாடு முழுவதிலும் இருந்து 5000+ அடல் டிங்க்கரிங் ஆய்வகங்களில் இந்தப் போட்டி நடைபெற்று இருந்தது. இந்த ஆண்டுக்கான போட்டியை அடல் புத்தாக்க இயக்கமானது MyGOV உடன் இணைந்து மைகவ் புத்தாக்க பிளாட்ஃபார்மில் நடத்தியது.
“ஆராய்ச்சி, கருத்தாக்கம், புத்தாக்கம், நடைமுறைப்படுத்துதல் – மிகச் சிறந்த நன்மைக்கான கவனத்துடன் கூடிய புத்தாக்கம்” என்ற மையக் கருத்திலான இந்த மாரத்தான் போட்டியை பிரத்யேகமாக மாணவர்களே வடிவமைத்தனர். போட்டியின் முதல் கட்டத்தில் மாணவர்கள் தாங்கள் இருக்கும் சூழலில் எதிர்கொள்ளும் பிரச்சினைகளை ஒருங்கிணைந்து தீர்ப்பது உள்ளிட்டவை அடங்கி இருந்தன. முதல் கட்டத்துக்கு 4300+ பதிவுகள் வந்தன. கட்டம் IIஇல் தேர்ந்தெடுக்கப்பட்ட பிரச்சினைகள் மீது வாக்கெடுப்பது உள்ளிட்டவை அடங்கி இருந்தன. தங்களை அதிகம் பாதிக்கச் செய்த பிரச்சினைகளை மாணவர்கள் தேர்ந்தெடுத்ததால் சுமார் 5000+ வாக்குகள் பெறப்பட்டன. இந்த ஆண்டு மாரத்தான் போட்டியில் புத்தாக்கங்களுக்கு முன்பான ஆராய்ச்சிக்கு அதிக அளவில் கவனம் தரப்பட்டது.
கட்டம்-I மற்றும் கட்டம்-II ஆகியவற்றின் அடிப்படையில் நீடித்த நிலையான சுற்றுச்சூழல் மற்றும் நீதியை உருவாக்குதல், எதிர்பார்த்த விளைவைத் தரும் தரமான கல்வியை அளித்தல், சுகாதாரம் மற்றும் தூய்மையை அதிகரித்தல், அனைவரையும் உள்ளடக்குதல் மற்றும் சமநிலைத்தன்மையை உறுதிப்படுத்துதல் என நான்கு வேறுபட்ட பிரச்சினைப் பகுதிகள் தேர்ந்தெடுக்கப்பட்டன. மேலே சுட்டிக்காட்டப்பட்டுள்ள இந்த நான்கு பிரச்சினைக்குரிய பகுதிகளில் ஒன்று அல்லது அதற்கு மேற்பட்டவற்றில் இருந்து மாணவர்கள் சமுதாயம் சார்ந்த சிக்கல்களை அடையாளம் கண்டு தங்களின் விருப்பத்துக்கு ஏற்ப தேர்ந்தெடுத்தனர். பிறகு இந்தப் பிரச்சினைகளுக்குத் தீர்வாகச் செயல்படும் மூல மாதிரிகளை உருவாக்கினார்கள் அல்லது குறைந்தபட்சம் வெற்றிகரமாகச் செயல்படக் கூடிய பொருளை  தயாரித்தனர்.
தீர்வுகளை உருவாக்குதல் என்ற இறுதிக்கட்டத்துக்கு நாட்டில் 29 மாநிலங்கள் மற்றும் யூனியன் பிரதேசங்களில் இருக்கும் மாணவர்கள் 1191 பதிவுகளை அனுப்பி இருந்தனர். இவற்றை விரிவாக மதிப்பீடு செய்து தரவரிசையில் மேல் நிலையில் உள்ள 150 குழுக்கள் தேர்ந்தெடுக்கப்பட்டன. இதில் வெற்றி பெற்ற குழுக்களில் 42 சதவீதம் கிராமப் பகுதிகளைச் சேர்ந்தவை ஆகும். அதே பேன்று 57 சதவீதக் குழுக்கள் அரசுப் பள்ளிகளைச் சேர்ந்தவை. வெற்றி பெற்ற குழுக்களின் மாணவர்களில் 45 சதவீதம் பேர் மாணவிகள் ஆவர்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 216.95 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 12,27,054 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 46,216 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,640 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,72,980 என அதிகரித்துள்ளது.
கடந்த 24 மணி நேரத்தில் 4,510 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.23 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,39,994 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861013
நுகர்வோர் நலன், உணவு மற்றும் பொது விநியோகம் அமைச்சகம்
மாநில அரசுகள் / யூனியன் பிரதேச நிர்வாகங்களால் அமைக்கப்பட்டுள்ள 179 விலைக் கண்காணிப்பு மையங்களில் இருந்து 22 அத்தியாவசிய உணவுப் பொருட்கள் அன்றாட அடிப்படையில் மொத்த மற்றும் சில்லரை விலைகளை மத்திய அரசு கண்காணிக்கிறது
மக்களவையில் இன்று கேள்வி நேரத்தில் நுகர்வோர் நலன், உணவு மற்றும் பொது விநியோகத் துறை இணையமைச்சர் திரு அஸ்வினி குமார் சௌபே எழுத்து மூலம் அளித்த பதிலில், மாநில அரசுகள் / யூனியன் பிரதேச நிர்வாகங்களால் அமைக்கப்பட்டுள்ள 179 விலைக் கண்காணிப்பு மையங்களில் இருந்து 22 அத்தியாவசிய உணவுப் பொருட்கள் அன்றாட அடிப்படையில் மொத்த மற்றும் சில்லரை விலைகளை மத்திய அரசு கண்காணிக்கிறது என்றார்.
அத்தியாவசிய உணவுப் பொருட்கள் நாட்டில் போதிய அளவு கிடைப்பதற்கும், விலைகள் சீராக இருப்பதற்கும் அவ்வப்போது அரசால் பல்வேறு நடவடிக்கைகள் எடுக்கப்பட்டு வருவதாக கூறினார்.
மற்றொரு கேள்விக்குப் பதிலளித்த அமைச்சர், பல பொருட்கள் சேர்ந்த தொகுப்பு பேக்கேஜில் ஒவ்வொரு பொருளின் விலைக் குறிக்கப்பட்டிருப்பதைக் கட்டாயமாக்குவதன் மூலம் நுகர்வோர் நலன் பாதுகாப்புக்கான புதிய நடைமுறை அறிமுகம் செய்யப்பட்டுள்ளது என்றார். முன்கூட்டியே, பேக் செய்யப்பட்ட பொட்டலங்களில் உள்ள பொருட்களின் எண்ணிக்கையை அவற்றின் மீது குறிப்பிட அறிவுறுத்தப்பட்டிருப்பதன் மூலம், எண்ணிக்கை தொடர்பான குழப்பம் நீக்கப்பட்டிருப்பதாகவும் அமைச்சர் தெரிவித்தார்.
சுதந்திரத்தின் 75 ஆவது ஆண்டுப் பெருவிழாவையொட்டி, நுகர்வோர் பாதுகாப்பு, தரங்களின் முக்கியத்துவம், ஹால்மார்க் முத்திரையிடும் திட்டம், குறைந்தபட்ச சில்லரை விலை தொடர்பான விழிப்புணர்வு, எடை மற்றும் அளவு சரிபார்த்தல் போன்றவற்றில், நுகர்வோருக்கு விழிப்புணர்வை ஏற்படுத்த பயிற்சித்திட்டங்கள், இணைய வழி கருத்தரங்குகள் ஆகியவை நடத்தப்படுவதாக அமைச்சர் திரு அஸ்வினி குமார் சௌபே மற்றொரு கேள்விக்கு பதிலளித்தார். இவற்றில் கல்வி நிறுவனங்கள், சுயஉதவிக் குழுக்கள், தொழில் நிறுவனங்கள், நுகர்வோர் பாதுகாப்பு அமைப்புகள் ஆகியவை ஈடுபடுத்தப்படுவதாக அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1776804
(Visitor Counter : 111
உள்துறை அமைச்சகம்
பெருமளவிலான மாணவர்களின் நலன்களைக் கருத்தில் கொண்டு 10 மற்றும் 12 ஆம் வகுப்புகளுக்கான தேர்வுகளுக்கு முடக்கநிலைக் கட்டுப்பாடுகளில் இருந்து விலக்கு அளிக்கப்படுகிறது: திரு அமித்ஷா
பெருமளவிலான மாணவர்களின் கல்வி நலன்களைக் கருத்தில் கொண்டு, 10 மற்றும் 12ஆம் வகுப்புகளுக்குத் தேர்வு நடத்துவதற்கான செயல்பாடுகளுக்கு முடக்கநிலை கட்டுப்பாடுகளில் இருந்து விலக்கு அளிக்க முடிவு செய்யப் பட்டுள்ளது என்று மத்திய உள்துறை அமைச்சர் திரு அமித்ஷா ட்விட்டர் பதிவில் தெரிவித்துள்ளார்.
முடக்கநிலைக் கட்டுப்பாடுகளுக்கான வழிகாட்டுதல்களின் கீழ், பள்ளிக்கூடங்களைத் திறப்பதற்குத் தடை செய்யப்பட்டுள்ள நிலையில், 10 மற்றும் 12 ஆம் வகுப்புகளுக்கு மாநில கல்வி வாரியங்கள் / சிபிஎஸ்இ / ஐ.சி.எஸ்.இ. போன்ற அமைப்புகள் தேர்வுகள் நடத்துவது தற்காலிகமாகத் தள்ளிவைக்கப் பட்டுள்ளது. பள்ளி இறுதித் தேர்வுகளை நடத்த வேண்டும் என்று மாநில அரசுகள் மற்றும் சிபிஎஸ்இ-யிடம் இருந்து கோரிக்கைகள் வந்துள்ளன.
இவற்றைக் கருத்தில் கொண்டு, தேர்வுகளை நடத்துவதற்கான விரிவான நிபந்தனைகள் குறித்து அனைத்து மாநிலங்கள் / யூனியன் பிரதேசங்களுக்கு மத்திய உள்துறை அமைச்சகம் கடிதம் எழுதியுள்ளது. நிபந்தனைகள் விவரம்:
- கட்டுப்படுத்தப்பட்ட மண்டலங்களில், தேர்வு மையங்கள் வைக்க அனுமதி கிடையாது.
- ஆசிரியர்கள், அலுவலர்கள் மற்றும் மாணவர்கள் கட்டாயமாக முகக்கவச உறை அணிந்திருக்க வேண்டும்.
- தேர்வு மையங்களில் உடல் வெப்பத்தைக் கண்டறியும் தெர்மல் ஸ்கேன் வசதி மற்றும் கிருமிநாசினி வசதி இருக்க வேண்டும். அனைத்துத் தேர்வு மையங்களிலும் தனி நபர் இடைவெளி நடைமுறை கடைபிடிக்கப்பட வேண்டும்.
- பல்வேறு வாரியங்கள் தேர்வுகளை நடத்த வேண்டியிருப்பதைக் கருத்தில் கொண்டு, அதற்கான கால அட்டவணைகளை இடைவெளி விட்டு அமைத்துக் கொள்ள வேண்டும்.
- மாணவர்கள் தேர்வு மையத்துக்குச் செல்வதற்காக மாநிலங்கள் மற்றும் யூனியன் பிரதேசங்கள் சிறப்புப் பேருந்து ஏற்பாடுகளைச் செய்திட வேண்டும்.
இது குறித்த அதிகாரப்பூர்வ தகவலைக் காண இங்கே கிளிக் செய்யவும்: https://static.pib.gov.in/WriteReadData/userfiles/10th-12th%20Exams%20exempted%20from%20Lockdown.jpg
(
ஆயுஷ்
தமிழகத்தில் 250 ஆயுஷ் மையங்கள் இயங்குகின்றன; மத்திய அமைச்சர் தகவல்
மத்திய ஆயுஷ் அமைச்சகத்தின் தேசிய ஆயுஷ் இயக்கம், ஆயுஷ் நல மையங்களை அமைத்தல் மற்றும் மேம்படுத்துதல் உள்ளிட்ட பணிகளை மேற்கொண்டு வருகிறது. மாநில/யூனியன் பிரதேச அரசுகளின் கோரிக்கையின் படி 9068 ஆயுஷ் நல மையங்களுக்கு ஒப்புதல் அளிக்கப் பட்டுள்ளன. இதில் 4830 மையங்கள் செயல் பட்டு வருகின்றன. இவற்றில் தமிழகதிற்க்கு 350 மையங்களுக்கு ஒப்புதல் அளிக்கப்பட்டு, 250 மையங்கள் செயல் பட்டு வருகின்றன. இதைப்போல புதுச்சேரியில் 4 மையஙகளுக்கு ஒப்புதல் அளிக்கப்பட்டு அனைத்தும் செயல்பட்டு வருகின்றன. இத்தகவலை மத்திய ஆயுஷ் அமைச்சர் திரு சர்பானந்த சோனோவால் மாநிலங்களவையில் எழுத்து மூலம் அற்வித்த பதில் தெரிவித்துள்ளார்.
நிதி அமைச்சகம்
அடல் ஓய்வூதியத் திட்டத்தின் கீழ் சேர்க்கை 5.20 கோடியை கடந்தது
அடல் ஓய்வூதியத் திட்டத்தின் கீழ் சேர்க்கை 31, மார்ச், 2023-ன் படி, 5.20 கோடியை கடந்தது. கடந்த 2022-23-ம் நிதியாண்டில் 1.19 கோடி புதிய சந்தாதாரர்கள் இத்திட்டத்தின் கீழ், பதிவு செய்யப்பட்டனர். இது அதன் முந்தைய நிதியாண்டை விட, 20 சதவீதத்திற்கு மேல் அதிகமாகும். அடல் ஓய்வூதியத் திட்டத்தில் மேலாண்மையின் கீழ், இதுவரை மொத்த சொத்து மதிப்பு ரூ.27,200 கோடியாக உள்ளது. இந்திட்டம் தொடங்கப்பட்டதிலிருந்து 8.69 சதவீதம் முதலீட்டு லாபம் ஈட்டப்பட்டுள்ளது.
பொதுத்துறை வங்கிகளில் 9 வங்கிகள் ஆண்டு இலக்கை எட்டியுள்ளன. பேங்க் ஆப் இந்தியா, பாரத ஸ்டேட் வங்கி, இந்தியன் வங்கி ஆகியவற்றின் ஒரு கிளைக்கு 100-க்கும் மேற்பட்ட அடல் ஓய்வூதியத் திட்டக் கணக்குகள் தொடங்கப்பட்டுள்ளன.
பிராந்திய ஊரக வங்கிகளில் 32 வங்கிகள் ஆண்டு இலக்கை அடைந்துள்ளன. ஜார்க்கண்ட் ராஜ்ஜிய கிராமிய வங்கி, விதர்பா கொங்கன் கிராமிய வங்கி, திரிபுரா கிராமிய வங்கி, பரோடா உத்தரப்பிரதேச கிராமிய வங்கி ஆகியவற்றின் ஒரு கிளைக்கு 160-க்கும் மேற்பட்ட அடல் ஓய்வூதியத் திட்டக் கணக்குகள் தொடங்கப்பட்டுள்ளன. தமிழ்நாடு மெர்கண்டைல் வங்கி, தனலட்சுமி வங்கி, ஏர்டெல் பேமண்ட் வங்கி ஆகியவை நிதியமைச்சகம் விதித்த ஆண்டு இலக்கை எட்டியுள்ளன.
மேலும், பீகார், ஜார்க்கண்ட், அசாம், உத்தரப்பிரதேசம், மேற்கு வங்கம், மத்தியப்பிரதேசம், திரிபுரா, ராஜஸ்தான், ஆந்திரப் பிரதேசம், சதீஷ்கர். ஒடிசா, உத்தராகண்ட் ஆகிய 12 மாநிலங்கள் தங்களுடைய மாநில அளவிலான வங்கியாளர்கள் குழுவின் உதவியுடன் ஆண்டு இலக்கை அடைந்துள்ளன.
AP/IR/RS/KRS
பிரதமர் அலுவலகம்
முன்னாள் பிரதமர் திரு ராஜீவ் காந்தியின் நினைவு நாளன்று பிரதமர் அவருக்கு அஞ்சலி
முன்னாள் பிரதமர் திரு ராஜீவ் காந்தியின் நினைவு நாளன்று பிரதமர் திரு நரேந்திர மோடி அவருக்கு அஞ்சலி செலுத்தியுள்ளார்.
பிரதமர் வெளியிட்டுள்ள சுட்டுரைச் செய்தியில் தெரிவித்திருப்பதாவது:
“முன்னாள் பிரதமர் திரு ராஜீவ் காந்தியின் நினைவு நாளன்று அன்னாருக்கு அஞ்சலி செலுத்துகிறேன்.”
•••••••••••••
(
பாதுகாப்பு அமைச்சகம்
ஆஸ்திரேலியாவுக்கு பயணம் மேற்கொள்ளும் ராணுவத் தளபதி
ராணுவத் தளபதி ஜெனரல் மனோஜ் பாண்டே 2023-ம் ஆண்டு ஏப்ரல் 3-ம் தேதி ஆஸ்திரேலியாவிற்கு பயணம் மேற்கொள்ளவுள்ளார். இந்த நான்கு நாள் பயணத்தின் போது, இந்தியாவுடனான பாதுகாப்பு ஒத்துழைப்பை மேம்படுத்தும் நோக்கத்துடன், ஆஸ்திரேலியாவின் மூத்த ராணுவத் தலைமை அதிகாரிகளை அவர் சந்திக்கவுள்ளார்.
ஆஸ்திரேலிய பாதுகாப்புப் படைகளின் பல்வேறு சேவைகளைச் சேர்ந்த மூத்த ராணுவ உயரதிகாரிகளுடன் மனோஜ் பாண்டே உரையாடவுள்ளார். ஆஸ்திரேலிய ராணுவத் தலைவருடன் கலந்துரையாடுவதுடன், ஆஸ்திரேலிய விமானப்படைத் தலைவருடனும் அவர் உரையாடவுள்ளார். இவர் இந்தியா-ஆஸ்திரேலியா இடையேயான பாதுகாப்பு உறவுகளை மேம்படுத்துவதற்கான வழிகள் குறித்து விவாதிக்கவுள்ளார்.
ஆஸ்திரேலியா-இந்தியா இடையேயான பாதுகாப்பு ஒத்துழைப்பு நடவடிக்கைகள் தொடர்ந்து முன்னேற்றத்தை அடைந்து வருகின்றன. மூத்த அதிகாரிகளின் பயணங்கள், இரு தரப்பு பயிற்சிகள் போன்றவை இதில் அடங்கும். ராணுவத் தளபதியின் ஆஸ்திரேலியப் பயணம் இரு நாட்டு படைகளுக்கும் இடையிலான நம்பிக்கை மற்றும் புரிந்துணர்வின் பிணைப்பை மேலும் வலுப்படுத்தும்.
குடியரசுத் துணைத் தலைவர் செயலகம்
ஹைதராபாத் GITAM பல்கலைக் கழக பட்டமளிப்பு விழாவில் குடியரசுத் துணைத் தலைவர் உரை
தெளிவான தொலைநோக்கு, தூய உள்ளம் மற்றும் வலிமையான தோள்களுடன் தொண்டாற்ற மாணவர்கள் தொடர்ந்து கல்வி கற்பதில் ஆர்வம் கொண்டவர்களாக திகழவேண்டும் என்று குடியரசுத் துணைத் தலைவர் திரு.வெங்கையா நாயுடு கேட்டுக்கொண்டுள்ளார். ஹைதராபாத்தில் உள்ள காந்தி தொழில்நுட்பம் மற்றும் மேலாண்மை இயல் பல்கலைக்கழகத்தின் எட்டாவது பட்டமளிப்பு விழாவில் அவர் உரையாற்றினார். பாசனத்துறை அமைச்சர் திரு.டி.ஹரீஷ் ராவ், பல்கலைக் கழகத்தின் வேந்தர் பேராசிரியர் கே.ராமகிருஷ்ண ராவ் மற்றும் பலர் இதில் கலந்து கொண்டனர்.
பட்டங்கள், பதக்கங்கள் மற்றும் சிறப்பு விருதுகளைப் பெற்ற மாணவர்களைக் குடியரசு துணைத்தலைவர் பாராட்டினார். விலை மதிக்கமுடியாத அறிவுத்திறனைப் புகட்டி இளம் உள்ளங்களை நெறிப்படுத்தும் பணியில் ஈடுபட்ட ஆசிரியர்களையும் அவர் புகழ்ந்துரைத்தார்.
தண்ணீரின் தரம், நானோ தொழில்நுட்பம் ,மருத்துவ உயிரி தொழில்நுட்பம் போன்ற முக்கியத்துவம் வாய்ந்த பாடத்திட்டங்களுக்காக ஒருங்கிணைந்த ஆராய்ச்சிக் கூடங்களை பல்கலைக்கழகம் ஏற்படுத்தியுள்ளது மகிழ்ச்சி அளிப்பதாக குடியரசு துணைத்தலைவர் குறிப்பிட்டார். புற்றுநோய், நகர்ப்புற நிலைத்த மேம்பாடு, ஒருங்கிணைந்த ஊரக மேம்பாடு, பருவநிலை மாற்றம் மற்றும் பேரிடர் மேலாண்மை போன்ற முக்கிய துறைகளுக்கான ஆராய்ச்சிக் கூடங்கள் அமைக்கப்பட்டுள்ளதற்கும் அவர் பாராட்டு தெரிவித்தார்.
இந்தியா மிகப்பெரிய பொருளாதார வல்லரசாக உருவெடுக்கும் வல்லமையை பெற்றுள்ளதாக குடியசு துணைத் தலைவர் கூறினார். மிகப்பழமையான நாகரிகத்தையும், மக்கள் தொகையில் அதிக இளைஞர்களையும் கொண்டிருப்பது இந்தியாவுக்கு கிடைத்துள்ள மிகப்பெரிய நன்மையாகும்.
மாறிவரும் சூழலுக்கு ஏற்ப நம்மைத் தயார்படுத்திக்கொள்ள வேண்டியது அவசியம் என்று கூறிய அவர், மாற்றங்களைக் கண்டு
தயங்காமல், அதனுடன் சேர்ந்து அதன்போக்கில் பயணப்பட நம்மைத் தயார்படுத்திக்கொள்ள வேண்டும் என்று வலியுறுத்தினார்.
மாறிவரும் சூழலை மத்திய அரசு முற்றிலும் உணர்ந்துள்ளதாகக் குறிப்பிட்ட குடியரசு துணைத் தலைவர், புதுமைகளை நோக்கி இடையறாமல் அது பணியாற்றி வருவதாகக் கூறினார். டிஜிடல் பொருளாதாரத்தை நோக்கிய மாற்றத்தை ஏற்படுத்த அரசு பல நடவடிக்கைகளை எடுத்து வருவதாக அவர் மேலும் தெரிவித்தார். மேக் இன் இந்தியா, ஸ்டார்ட் அப் இந்தியா ,ஸ்டாண்ட் அப் இந்தியா போன்ற பல்வேறு திட்டங்கள் மூலம் உற்பத்தி துறையையும், தொழில் முனைவோரையும் ஊக்குவிக்கும் நடவடிக்கையை அரசு எடுத்து வருகிறது. டிஜிடல் இந்தியா திட்டம் , டிஜிடல் பொருளாதார ஞானத்தைப் பெற்ற சமுதாயமாக இந்தியாவை மாற்றுவதை நோக்கமாகக் கொண்டது என்று அவர் மேலும் தெரிவித்தார்.
(Visitor Counter : 134
இந்திய போட்டிகள் ஆணையம்
டாடா கம்யூனிகேஷன்ஸ் நிறுவனத்தை பனாடோன் ஃபின்வெஸ்ட் நிறுவனம் வாங்குவதற்கு சிசிஐ ஒப்புதல்
டாடா கம்யூனிகேஷன்ஸ் நிறுவனத்தை பனாடோன் ஃபின்வெஸ்ட் நிறுவனம் வாங்குவதற்கு இந்திய போட்டியியல் ஆணையகம்  இன்று ஒப்புதல் அளித்துள்ளது.
இந்திய போட்டியியல் சட்டம், 2002, 31-வது பிரிவின் கீழ், டாடா கம்யூனிகேஷன்ஸ் நிறுவனத்தின் 26.12 சதவீத பங்குகளுக்கு மிகாமல் பனாடோன் ஃபின்வெஸ்ட் நிறுவனம் பெறுவதற்கு அனுமதி வழங்கப்பட்டுள்ளது. இதன்படி 48.87 சதவீதமாக உள்ள பனாடோன் நிறுவனத்தின் பங்குகளை 74.99 சதவீதத்திற்கு மிகாமல் உயர்த்துவதற்கு இந்த ஒப்புதல் வழிவகை செய்யும்.
இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700106